เรื่องร้องเรียน (ถนน,สายไฟ,ร้องเรียน,กีดขวาง,จราจร) วันที่ 2023-06-12 03:25:10 — แขวงสวนหลวง เขตสวนหลวง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660023799

ขอให้แก้ไขปัญหาสายไฟฟ้าและสายสื่อสารที่ห้อยระโยงระยางอยู่บริเวณเสาไฟฟ้า และดำเนินการนำตู้เหล็กออกจากพื้นที่ บริเวณช่วงแยกไฟแดงอ่อนนุช 17  ถนนอ่อนนุช แขวงสวนหลวง เขตสวนหลวง กรุงเทพมหานคร จุดสังเกต ผ่านวัดมหาบุศย์ เลยมาจะมีแยกไฟแดงอยู่แยกเดียว  เนื่องจากผู้ร้องแจ้งว่า พบเห็นสายไฟฟ้าและสายสื่อสารห้อยระโยงระยางอยู่จำนวนมากบริเวณเสาไฟฟ้า ซึ่งจะห้อยอยู่บริเวณด้านซ้ายตรงช่วงแยกไฟแดง ก่อนหน้านี้บริเวณดังกล่าวเป็นห้องแถวร้างจำนวน 4 ห้อง แต่ปัจจุบันมีการปรับปรุงให้เป็นร้านอาหาร เมื่อมีการทำกันสาดหน้าร้านทำให้สายไฟฟ้าและสายสื่อสารดังกล่าวติดกับกันสาดและบดบังหน้าร้าน สายไฟฟ้าและสายสื่อสารมีลักษณะห้อยระโยงระยาง ซึ่งห้อยระเกะระกะไม่เป็นระเบียบเรียบร้อยและห้อยต่ำบดบังหน้าร้าน ทำให้ดูไม่สวยงามและบดบังทัศนียภาพ สุ่มเสี่ยงให้เกิดอันตรายได้เนื่องจากสายไฟที่ห้อยมีระยะต่ำ เบื้องต้นพบเห็นมาเป็นระยะเวลานานประมาณเป็นปีแล้ว  ประสงค์ให้หน่วยงานที่เกี่ยวข้องจัดเก็บสายไฟฟ้าและสายสื่อสารที่ห้อยระโยงระยางให้เป็นระเบียบเรียบร้อย และผู้ร้องแจ้งว่า บริเวณช่วงแยกไฟแดงอ่อนนุช 17 ตรงข้ามกับป้อมตำรวจน่าจะเป็นสถานีตำรวจนครบาลพระโขนง จะมีตู้เหล็กจำนวน 2 ตู้ ซึ่งภายในตู้ไม่มีการใช้งานแล้ว เป็นตู้เปล่าสีเขียวอ่อน ไม่แน่ใจว่าเป็นตู้ของหน่วยงานการไฟฟ้าหรือชุมสายโทรศัพท์ ตู้ดังกล่าวบดบังทัศนวิสัยและเกะกะกีดขวางพื้นที่ พบเห็นมาเป็นระยะเวลานานหลายปี จึงประสงค์ให้หน่วยงานที่เกี่ยวข้องดำเนินการนำตู้เหล็กออกจากพื้นที่ เพื่อไม่ให้เป็นที่เกะกะแก่ประชาชนที่สัญจรผ่านต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata